འཛམ་གླིང་ཐོག་རྒྱུ་མཚན་ལྡན་པའི་འཐབ་རྩོད་བྱེད་མཁན་ང་ཚོ་གཅིག་པུ་མ་རེད།གཞན་མང་པོ་ཡོད།ཕྱོགས་གཅིག་ནས་བལྟས་ན།ཁ་ཤས་ཀྱི་གནས་ཚུལ་ང་ཚོ་ལས་ཛ་དྲག་པ་དང་ཉམ་ཐག་པ་ཡོད།ཡིན་ནའང་ང་ཚོར་གཞན་དང་མི་འདྲ་བའི་དམིགས་བསལ་ཁྱད་ཆོས་དང་ནུས་པ་ཞིག་ཡོད་པ་དེ་ནི།གཞན་སུ་ཞིག་ལའང་མེད་པའི་བླ་ན་མེད་པའི་དབུ་ཁྲིད་ཅིག་ཡོད་པ་དང་།ང་ཚོའི་འཐབ་རྩོད་འདི་ཡ་རབས་བཟང་སྤྱོད་དང་དྲང་བདེན་གཞི་རྩར་བཞག་པ་ཞིག་ཡིན་སྟབས་མི་ཚོས་དགའ་མོས་དང་རྒྱབ་སྐྱོར་གནང་གི་ཡོད།བཟང་པོའི་ཁྱད་ཆོས་དེ་དག་བརླག་ན།བོད་མི་རིགས་ཀྱི་བླ་སྲོག་བརླག་པ་དང་གཅིག་མཚུངས་ཡིན་པས།རང་བཙན་དང་དབུ་མའི་ལམ་གྱི་རྩོད་པ་དེ་ཚོ་ལས་ཀྱང་མཐར་ཐུག་གྱོང་གུན་ཆེ་བར་སྣང་།རང་རེའི་སྒྲིག་འཛུགས་དང་ཆོས་སྲིད་ཀྱི་མཛད་འགན་བཞེས་མཁན་ཚོས་ཁ་མིག་ཡར་བལྟའི་ཚུལ་དུ་མང་ཚོགས་ལ་ཡ་རབས་སྤྱོད་བཟང་སྐོར་སློབ་གསོ་མང་ཙམ་གནང་རྒྱུ་གལ་ཆེན་པོ་ཆགས་ཀྱི་མེད་དམ་སྙམ་པ་ཡོང་གི་འདུག